**N-aș vrea**

*Andone Georgeta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-aș vrea s-ajung bătrână niciodată,

Și n-aș vrea să trăiesc această soartă:

Să văd cum bătrânețea mă cuprinde,

Și să-mi aduc de tinerețe-aminte.

Mă uit în jurul meu și văd bătrânii

Mișcându-și, greu încheietura mâinii,

Picioarele nu vor să-i mai asculte,

Când strigi la ei cuvintele-ți sunt mute.

Adesea plâng de-atâta neputință

Și-s plini de boli și multă suferință,

Și-i arde dorul de copiii care,

S-au răspândit cu toți în lumea asta mare.

Și banii care-i au prin buzunare,

Îi țin acolo pentru zile-amare

Sau pentru ziua când la cer s-or duce

Să-i dea copiilor, să-i fac-o cruce.

Și stau așa și-așteaptă ziua-n care,

La căpătăi va arde-o lumânare

Și-și văd pe rând, viața ca pe-o carte,

Cu foi îngălbenite și uscate.